லாய் சிங்-தே

லாய் சிங்-தே (Lai Ching-te) (Chinese    ; தை-லோ : லுவா ஷிங்-டிக்) 1958-ஆம் ஆண்டு அக்டோபர் 6 ஆம் நாள் பிறந்தார். இவர் வில்லியம் லாய் என்றும் அழைக்கப்படுவார். இவர் ஒரு தைவான் அரசியல்வாதியும்  முன்னாள் மருத்துவரும் ஆவார்.  இவர் தைவானின் தற்போதைய துணை குடியரசுத் தலைவரும் தற்போதைய குடியரசுத்தலைவராகத் தேர்ந்தெடுக்கப்பட்டவரும் ஆவார். இவர் 2024 தைவான் குடியரசுத் தலைவர் தேர்தலில் வெற்றி பெற்றார். இவரது பதவியேற்பு 20 மே 2024 அன்று நடைபெறும். இவர் தைவானின் குடியரசுத் தலைவராகப் பதவியேற்க உள்ள மூன்றாவது துணைக் குடியரசுத் தலைவராவார். மேலும், இப்பதவியில் முன்னவரின்  மரணத்திற்குப் பின் பதவியேற்கும் நேர்விற்குப் பதிலாக தேர்தல் மூலம் பதவியை ஏற்கும் முதல் நபரும் ஆவார்.

தாய்பெய் கவுண்டியில் உள்ள நிலக்கரி சுரங்கக் குடும்பத்தில் பிறந்த லாய், தைபேயில் உள்ள பல்கலைக்கழகங்களில் மறுவாழ்வு மற்றும் பொது சுகாதாரம் பற்றி பயின்றார், இறுதியில் 2003 இல் ஆர்வர்டு பல்கலைக்கழகத்தில் முதுகலைப் பட்டம் பெற்றார். தேசிய மருத்துவர் ஆதரவு சங்கத்தின் தலைவராகப் பணியாற்றிய பிறகு, லாய் 1996 சட்டமன்ற யுவான் தேர்தலில் போட்டியிட்டு, டைனன் நகரத்தைப் பிரதிநிதித்துவப்படுத்தும் இடத்தை வென்றார். தொடர்ந்து நான்கு முறை சட்டமன்ற யுவானுக்கு மீண்டும் தேர்ந்தெடுக்கப்பட்ட பிறகு, 2010 இல் டைனன் மேயராக லாய் போட்டியிட்டார். லாய் வென்று ஏழு ஆண்டுகள் மேயராக பணியாற்றினார், 2014 ஆம் ஆண்டில் மீண்டும் தேர்தலில் வெற்றி பெற்றார். செப்டம்பர் 2017-ஆம் ஆண்டில், குடியரசுத் தலைவர் சாய் இங்-வென், வெளியேறும் பிரதம மந்திரி லின் சுவானின் இடத்தை லாய் நிரப்புவார் என்று அறிவித்தார். அவர் 2020 முதல் துணை குடியரசுத் தலைவராகப் பணியாற்றினார். அவர் 1999 முதல் 2010 வரை சட்டமன்ற யுவானில் சட்டமன்ற உறுப்பினராகவும், தைவானின் பிரதமராகப் பதவியேற்பதற்கு முன்பு 2010 முதல் 2017 வரை தைனானின் மேயராகவும் பணியாற்றினார்.

தொடக்க கால வாழ்க்கை மற்றும் தொழில் 
லாய் 1958-ஆம் ஆண்டு அக்டோபர் 6 அன்று வடக்கு தைபே கவுண்டியில் (இப்போது புதிய தைபே நகரம்) ஒரு கிராமப்புற கடற்கரை நகரமான வான்லியில் நிலக்கரி சுரங்க குடும்பத்தில் பிறந்தார். லாயின் தந்தை வான்லியின் நிலக்கரிச் சுரங்கங்களில் பணிபுரியும் போது கார்பன் மோனாக்சைடு நச்சின் காரணமாக 1960 சனவரி 8 அன்று இறந்தார். அவரது தாயார் அவரையும் அவரது ஐந்து உடன்பிறப்புகளையும் தனித்து வளர்த்தார். 

லாய் தாய்பெய் நகரத்தில் பள்ளிக்குச் சென்றார். தைனானில் உள்ள தேசிய செங் குங் பல்கலைக்கழகம் மற்றும் தாய்பெய் தேசிய தைவான் பல்கலைக்கழகத்திலும் படித்தார். அங்கு இவர் மறுவாழ்வு பற்றி தனிச்சிறப்புப் படிப்பாகப் படித்தார். பிறகு லாய் ஆர்வர்டு பல்கலைக்கழகத்தில் பொது சுகாதாரத் துறையில் பொது சுகாதாரத்தில் முதுகலைப் பட்டம் பெற்றார். தனது முதுகலைப் பட்டத்திற்குப் பின்னர் தேசிய செங் குங் பல்கலைக்கழக மருத்துவமனையில் உள்ளகப் பயிற்சி ஒன்றையும் முடித்தார். இவர் முதுகுத் தண்டுவட சிகிச்சையில் ஒரு தேர்ந்த நிபுணராகி அவ்வாறான சிகிச்சையில் தேசிய அளவிலான ஆலோசகராகப் பணியாற்றினார்.

2024 குடியரசுத் தலைவர் தேர்தல் பிரச்சாரம் 
மார்ச் 2023 இல், ஜனநாயக முன்னேற்றக் கட்சியின் 2024 குடியரசுத் தலைவர் தேர்தலில் போட்டியிடும் ஒரே நபராக லாய் தன்னைப் பதிவு செய்தார். மேலும், ஏப்ரல் மாதம் ஆளும் கட்சியால் அதிகாரப்பூர்வமாகப் பரிந்துரைக்கப்பட்டார்.   நவம்பர் 21, 2023 அன்று, லாய் மத்திய தேர்தல் ஆணையத்தில் தனது போட்டித் துணைவரான ஹ்சியாவ் பி-கிம் உடன் இணைந்து தனது பிரச்சாரத்தை முறையாகப் பதிவு செய்தார்.  13 சனவரி 2024 அன்று லாய் வெற்றியைப் பெற்றார், இது 1996 ஆம் ஆண்டில் முதன்முதலில் நேரடித் தேர்தல்கள் நடத்தப்பட்டதிலிருந்து ஒரு அரசியல் கட்சி தொடர்ந்து மூன்று முறை குடியரசுத் தேர்தலில் வெற்றி பெற்றது முதல் முறையாகும்.

குடியரசுத்தலைவர் தேர்தல் 
13 சனவரி 2024 அன்று, லாய் 40% -இற்கும் அதிகமான வாக்குகளுடன் தைவானின் குடியரசுத் தேர்ந்தெடுக்கப்பட்டார். மேலும் 20 மே 2024 அன்று பதவியேற்க உள்ளார்.

தனிப்பட்ட வாழ்க்கை 
லாய் 1986 -ஆம் ஆண்டில் வூ மெய்-ஜூவை மணந்தார். வூ தைபவருக்காக பணிபுரிந்தார், மேலும் லாய் நகரின் நகரத்த தந்தையாகத் தேர்ந்தெடுக்கப்படும் வரை தைனானில் இருந்தார், மேலும் அவர் காஹ்சியுங்கிற்கு மாற்றப்பட்டார்.   தம்பதியினர் இரண்டு மகன்களை வளர்த்தனர்.

மேற்கோள்கள் 

வாழும் நபர்கள்
1958 பிறப்புகள்
சீன மொழி வார்த்தைகளைக் கொண்ட கட்டுரைகள்